Geskiedenis - Ons Tuis Monument Tehuise
Dienssentrums of klubs vir bejaardes is al in die vyftigerjare in Engeland bedryf en het in die twee dekades daarna ook in Europa en die VSA inslag gevind. So ‘n dienssentrum, wat mettertyd ook by ander tehuise in werking sou tree, is bedoel om die bejaarde wat nog selfstandig is of vir plek in die tehuis wag, in groepsverband te betrek en nuwe belange te gee. Dienste soos bloeddrukmeting, voet- en haarversorging, handvaardigheid en koorafrigting is aangebied, terwyl noodberading, etes en persoonlike versorging, biblioteek- en ontspanningsfasiliteite ook beskibkaar gestel kon word.
Dagsorg, vakansiesorg, bedwasse en bedlinne kon selfs voorsien word. Die dienssentrum sou dien as verlengstuk van die gemeenskap, en as alternatief vir die toenemende onvermoë om voldoende bejaarde huisvesting te voorsien.
In 1983 is onderhandlings met die Stadsraad aangeknoop om die straat wat die twee tehuise skei, gesluit te kry. Sodoende kon die tehuise en die beoogde behuisingskema langsaan ‘n aaneenlopende kompleks vir ongeveer 500 bejaardes vorm.
Na ingebruikneming van die Monuement Dienssentrum in Maart 1985, is hierdie straat wel gesluit sodat onbelemmerde toegang vir die bejaardes verseker word.